Diari Oficial de la Generalitat Valenciana


Sumari del DOGV 7858, del 25-08-2016 (2016/6407)

RESOLUCIÓ de 3 d'agost de 2016, de la Conselleria d'Educació, Investigació, Cultura i Esport, per la qual s'accepta la donació de dos obres d'Ignasi Pinazo Camarlench amb destinació al Museu de Belles Arts de València.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7858

Data del DOGV
:   25-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6407


Data del document
:   03-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 3 d'agost de 2016, de la Conselleria d'Educació, Investigació, Cultura i Esport, per la qual s'accepta la donació de dos obres d'Ignasi Pinazo Camarlench amb destinació al Museu de Belles Arts de València. [2016/6407]  
Vista l'oferta de donació de les obres de l'autor Ignasi Pinazo Camarlench que s'indiquen a continuació, presentada al Museu de Belles Arts de València per M.ª Teresa Cerezo García-Verdugo i José Joaquín García Lloscos, en nom propi, en data 20 de maig de 2016:  
  
 Quadern de dibuixos  
 Dibuix emmarcat  
  
Vist l'informe emés pel tècnic d'art valencià David Gimilio Sanz, de data 21 de juny de 2016, de valoració artística i d'interés per al Museu i la seua valoració econòmica.  
Vist l'acord del Patronat del Museu de data 22 de desembre de 2015 pel qual s'accepten les obres.  
Vista la declaració responsable de M.ª Teresa Cerezo García-Verdugo i José Joaquín García Lloscos, acreditant la propietat de les obres i que es troben lliures de càrregues o altres gravàmens.  
  
Fent ús de les competències que m'atorga l'article 43.5 de la Llei 14/2003, de Patrimoni de la Generalitat Valenciana, i de les atribucions conferides per mitjà de la Llei 5/1983, de 30 de desembre, del Consell, i atenent el Reglament orgànic i funcional de la Conselleria d'Educació, Investigació, Cultura i Esport, aprovat per Decret 155/2015, de 18 de setembre, del Consell, modificat pel Decret 73/2016, de 10 de juny, del Consell (DOCV 7806), resolc:  
  
Primer  
Acceptar l'oferta de donació de les obres Quadern de dibuixos i Dibuix emmarcat de l'autor Ignasi Pinazo Camarlench que efectuen M.ª Teresa Cerezo García-Verdugo i José Joaquín García Lloscos com a propietaris.  
  
Segon  
Que les obres donades passen a formar part del Patrimoni Cultural Valencià i queden depositades al Museu de Belles Arts de València per a la seua exhibició pública.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu, en els terminis i davant dels òrgans que s??indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 3 d'agost de 2016. El conseller d'Educació, Investigació, Cultura i Esport: Vicent Marzà Ibáñez.